
Projekteerimistingimuste kinnitamine

(Pinge tn 12 ehitiste ja rajatiste püstitamine)
	1. ASJAOLUD JA MENETLUSE KÄIK


27.05.2015. a. Manus Laasma taotles (taotlus nr 5065/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Pinge tn 12 ehitiste ja rajatiste püstitamiseks. Püstitatavateks hooneteks on aiamaja, puukuur, saun ja kelder, püstitatavateks rajatisteks kasvuhooned, WC ja kaev. 
		
	2. ÕIGUSLIKUD ALUSED


	2.1 Narva linna ehitusmääruse §3 lõike 3 kohaselt Linnavalitsus annab Linnavalitsuse poolt

       määratud Narva linna Ametiasutuse (edaspidi Ametiasutus) ettepanekul seaduses sätestatud

       juhtudel loa detailplaneeringut koostamata hoone ehitusprojekti koostamiseks. 

2.2 Planeerimisseaduse § 125  lõike 5 kohaselt kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui:

 1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;

 2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.

2.3 Narva linna ehitusmääruse §22  lõike 1 kohaselt projekteerimistingimused kinnitab

       korraldusega Linnavalitsus.
2.4 Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.


	

	3. OTSUS


Kinnitada projekteerimistingimused Pinge tn 12 ehitiste ja rajatiste püstitamiseks järgnevalt:

3.1 ÜLDANDMED

3.1.1 Kinnistusraamatu andmed: 
Katastriüksuse tunnus 51107:031:0368+ katastriüksuse tunnus 51107:031:0369; elamumaade pindala kokku 882 m².
3.1.2 Ehitisregistri andmed: puuduvad.
3.2 PROJEKTEERIMISE EESMÄRK

Projekti koostamise eesmärgiks on Pinge tn 12 ehitiste ja rajatiste püstitamine.
3.3 ÜLDNÕUDED

3.3.1
Projekti koostamisel ja vormistamisel juhinduda Narva Linnavolikogu 24.01.2013 otsusega nr 3 kehtestatud Narva linna üldplaneeringust, Ehitusseadustikuga ehitusprojektile esitatavatest nõuetest,  Eesti Standardist EVS 811:2012 „Hoone ehitusprojekt”, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt.
3.3.4 Vajalikud insener-tehnilised osad esitada Eesti Standarditega ettenähtud mahus.

3.3.5 Püstitavate hoonete vaated, püstlõiked ja plaanid esitada mõõtkavas 1:100. Vaadetel näidata vaadete tähistused, akende ja uste värvitoonid jne. 

3.3.6 Projekti koosseisus esitada situatsiooniskeem, asendiplaan, hoone vaated, püstlõike(i)d ja korruste plaanid, aiamaja peamiste tüüpsõlmede detaililõike(i)d, siseruumide eksplikatsioon jne. 
3.3.7
Projekti tellija lähteülesanne ja Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.

3.3.8
Esitada Arhitektuuri- ja Linnaplaneerimise Ametile kooskõlastamiseks “ Pinge tn 12 ehitiste ja rajatiste püstitamise ehitusprojekt” vähemalt kahes identselt komplekteeritud eksemplaris.
3.3.8
Vajadusel esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.
	


3.4 ARHITEKTUURSED JA LINNAEHITUSLIKUD TINGIMUSED

3.4.1
Ehitusala: Pinge 12 krundi piirides.

3.4.2
Püstitavate hoonete arv krundil: 4 (aiamaja, puukuur, saun ja kelder).
3.4.3
Krundi maksimaalne täisehitus: 20%.
3.4.4
Määrata hoonete kasutusaeg aastas.
3.4.5
Arhitektuur: piirkonna hoonestuslaadile sobiv, piirkonna arhitektuurset kvaliteeti parandav. 

3.4.6
Aiamaja:

- korruste arv: kuni 2;
- maksimaalne kõrgus maapinnast harjajooneni: kuni 7,5 m;
- katusekalle: vaba.

- Lubatud välisseinte viimistlusmaterjalid: kasutada soovitavalt ajas püsivaid, keskkonda sobivaid kvaliteetmaterjale. 
3.4.7
Abihooned:


- maksimaalne kõrgus maapinnast harjajooneni: kuni 5 m;
3.4.8
Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.9
Katusekattematerjal: keskkonda sobiv kvaliteetmaterjal; mitte kasutada asbesti sisaldavaid materjale. 

3.4.10
Piirete lubatud kõrgus: kuni 1,5 m. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Piirded peavad reeglina olema ažuursed. Ebasoovitav on kasutada augustatud/siledast teraslehest piiret ja profiilplekki. 

3.4.11
Piirded ja parkimiskohad lahendada Pinge tn 12 krundi piirides. 

3.4.12
Lubatud transpordi juurdepääs(ud): Pinge tänavalt.
3.4.13
Haljastatava pinna min % krundi üldpinnast: 70%.

3.4.14
Segaolme- ja kompostitavate jäätmete käitlemine: vastavalt Narva jäätmehoolduseeskirjale.
	3.5 INSENERTEHNILISED ERITINGIMUSED


3.5.1
Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.

3.5.2
Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.6 KOOSKÕLASTUSED
3.6.1
Päästeameti Ida Päästekeskus.

3.6.2
Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist, projekteeritud ehitiste asukohad ja kõrgused ning nende vahelised tuleohutuskujad).

3.6.3

Narva Linnavalitsuse Arhitektuuri- ja Linnaplaneerimise Amet.

3.6.4

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused kehtivad kuni 21.07.2020. a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

